Mahler

 Skriveoppgave etter konserten 4.2.11.  Velg en av oppgavene under. Skriv en tekst på mellom 400-600 ord. Oppgi hvilken oppgave du har valgt, og lag overskrift selv. Teksten skal leveres i mappen “Mahler” i norskrommet innen midnatt fredag 11. februar. Teksten blir vurdert med karakter, og kan brukes som mappetekst.

1. Kunst og kultur
Ta utgangspunkt i dagens konsertopplevelse og pensum så langt i norskfaget på Vg2. Hvorfor er det viktig å introdusere unge for over 100 år gammel musikk, litteratur og kunst? Skriv et debattinnlegg der du begrunner ditt standpunkt.

2. Kjønnsfordeling i estetiske yrker
Dirigentyrket og musikeryrket er i likhet med forfatteryrket ofte forbeholdt menn. Hvorfor tror du det er slik? Hvorfor går likestillingen langsommere i slike yrker enn i yrker som f.eks. lærer eller leger? Skriv en artikkel eller et essay.

3. Musikk og følelser
Musikk er det første som møter oss og det siste som forlater oss her i livet. Vi vet at barnet i magen kan oppfatte lyden av mors stemme før det er født. En gammel dement mann som ikke lenger kjenner igjen sin nærmeste familie husker fremdeles sangene han lærte som barn. Vi bruker musikk til å understreke følelsene våre når vi er glade eller sinte. Skriv et essay om musikk og følelser.